Χορωδιακό αφιέρωμα στην Χαρούλα Αλεξίου "Έτσι βγαίνουν τα τραγούδια μάτια μου"
2025-08-02 21:00 - 23:00 (Europe/Athens) | Δημοτικό Πάρκο Αναψυχής Σκάλας Μυστεγνών, Σκάλα Μυστεγνών, Λέσβος, 81100, Greece
Το χορωδιακό τμήμα του Πολιτιστικού Συλλόγου “Οι Μυστεγνιώτες” θα πραγματοποιήσει αφιέρωμα στη Χαρούλα Αλεξίου με τραγούδια που έγραψε, σύνθεσε και τραγούδησε η ίδια.
Ο Σύλλογος θα βραβεύσει την κ. Αλεξίου και τον μουσικό παραγωγό κ Αχιλλέα Θεοφίλου ως ένδειξη τιμής για την προσφορά τους και την ανάδειξη του τόπου μας.

Γιορτή του Γκιουσλεμέ στη Σκάλα Μυστεγνών
2025-07-26 20:00 - 23:30 | Πολύκεντρο Σκάλας Μυστεγνών, Σκάλα Μυστεγνών, 81100, Greece
Η Τοπική Κοινότητα Μυστεγνών και ο Πολιτιστικός Σύλλογος “Οι Μυστεγνιώτες” διοργανώνουν την γιορτή του Γκιουσλεμέ – ένα από τα χαρακτηριστικότερα παραδοσιακά εδέσματα της Λέσβου- στο Πολύκεντρο Μυστεγνών. Το έφτιαχναν συχνά στα σπίτια σαν γλυκό και την εβδομάδα της Τυρινής ενώ σηματοδοτούσε την αρχή της νηστείας για το Πάσχα.
Θα παρουσιαστούν παραδοσιακοί χοροί, τραγούδια από τοπικές χορωδίες και μουσικό γλέντι.
Αναλυτικά το πρόγραμμα :
9:00μμ Μοίρασμα γκιουζλεμέ
9:30μμ Χορευτικά μέρος Α’
10:00μμ Χορωδία
10:15μμ Χορευτικά μέρος Β’
10:30μμ Παραδοσιακό Γλέντι

Κάψαλα και Κλήδονας στη Σκάλα Μιστεγνών
2025-06-23 20:00 - 21:30 | Πολύκεντρο Σκάλας Μυστεγνών, Σκάλα Μυστεγνών, 81100, Greece
Ο Πολιτιστικός Σύλλογος Μιστεγνιωτών διοργανώνει την αναβίωση του παλαιού λαογραφικού εθίμου παραμονή της εορτής του Αγίου Ιωάννου.
Κάτοικοι από την ευρύτερη περιοχή θα φέρουν τα στεφάνια της Πρωτομαγιάς για να τα ρίξουν στις μικρές φωτιές που θα ανάψουν στο δρόμο μπροστά από το Πολύκεντρο της Σκάλας Μιστεγνών. Μικροί και μεγάλοι πηδάνε πάνω από τις φωτιές τηρώντας το έθιμο των παραμονών της γιορτής του Αγίου Ιωάννου.
Στην συνέχεια θα ανοιχθεί “ο Κλήδονας” με χιουμοριστικά σχόλια και ποιήματα ενώ θα ακολουθήσουν παραδοσιακοί χοροί και κεράσματα από τοπικά εδέσματα.

Πανηγύρι των Αγίων Ακινδύνων
2025-05-17 17:00 - 23:30 | Ιερός Ναός Αγίων Ακινδύνων, Πεταλίδι - Λέσβου, 811 00, Greece
Το Σάββατο απόγευμα στο εκκλησάκι των Αγίων Ακινδύνων στην περιοχή “Πεταλίδι” θα τελεστεί ο Μέγας πανηγυρικός εσπερινός. Έπειτα θα ακολουθήσει η περιφορά της εικόνας των Αγίων στο χωριό των Μιστεγνών. Τοπικά συγκροτήματα θα χορέψουν παραδοσιακούς χορούς και θα συνεχιστεί ο εορτασμός με λαϊκό γλέντι.
Την Κυριακή θα τελεστεί Θεία λειτουργία στο εκκλησάκι παραδοσιακοί χοροί κεράσματα και παραδοσιακό φαγητό.
